172 APRÓ KÖZLEMÉNYEK 



bizonyára megjelenik — legalább bizonyos körülmények között — 

 még sok más pázsitfütermés aleuronrétegében is. 



A Lolium muUiflorum aleuronsejtjein végzett megfigyelések 

 két tényt világítanak meg, amelyekre ezek után súlyt kell vetni. 

 Az első az, hogy a clilorophylléhez nagyon hasonló zöld szint 

 bizonyos körülmények között anthocyan is idézhet elő, illetőleg 

 része lehet a zöld szín előidézésében az anthocyannak is. A 

 másik tény pedig az aleuronszemcsék színezödésére vonatkozik 

 és itt szintén azt kell von Spiess,^ Lopriore és mások 

 munkáival szemben kiemielnem, hogy az aleuronszemcsék hatá- 

 rozottabb zöld színének oka ezek szerint nemcsak a chloro- 

 phyll lehet. 



(A növ. szakosztály 1913. évi június hó 4-én tartott üléséből.) 



APRÓ KÖZLEMÉNYEK, 



m. 2;. A lutillai ragadópalában előforduló kovamoszatok, 

 amint azt Pantocsek József most megjelent munkájában olvas- 

 hatjuk, a neogen korban éltek, egy tó édesvizében, melynek hőfoka 

 állandóan a nulla felett állhatott. Ezt bizonyítja a Melosira undulata 

 előfordulása, mely kovamoszat csakis meleg vizekben él. Itt említem 

 meg, hogy Bars vármegye garamszentkereszti és aranyosmaróti járásá- 

 ban több helyütt előforduló faopálok és egyéb opálszerü kovakövek 

 szintén a mellett szólnak, hogy egykoron számos melegforrás volt az 

 andesithegység peremén. Egy Aranyosmarót mellett talált szaruköben, 

 mely növényi részeket zárt magába, e sorok írója Melosirát észlelt, 

 melyet azonban pontosabban nem lehetett meghatározni. 



m. g. A fagyöngy alkalmazkodási fajtái. Már Tubeuf állí- 

 totta, hogy a fagyöngynek alkalmazkodási fajtái vannak, amennyiben 

 a fenyőn élő fagyöngy nem ültethető át a lombos fákra és fordítva. 

 Heinricher ezzel az érdekes kérdéssel kísérletileg foglalkozva, 

 kimutatta, hogy az erdei fenyő fagyöngye a jegenyefenyöre sem vihető 

 át. A jegenyefenyő fagyöngye nem megy át sem az erdei fenyőre, 

 sem a lucfenyőre, sem lombos fára (alma, hárs, fekete nyárfa) ; de 

 könnyen felnevelhető a Nordmann-fenyőn, sőt ezt a gazdát még jobban 

 szereti, mint valódi gazdáját, a jegenyefenyőt. A hárs fagyöngyéről 

 kiderítette, hogy könnyen átvihető a mogyoróra, de a fekete nyárfára 

 nem, az Acer platanoidesre pedig csak nehezen. Az alma és a körte 

 fagyöngye szívesebben él az alma fáján. (Bot. Centrbl. 1913. 123. 

 köt. 18.). 



'Dr. K. von Spiess: Über die Farbstoffe des Aleuron. Österr. 

 Bot. Zschrift 1904. LIV. 440. 



